फ्रैंक एंथोनी
फ्रैंक एंथोनी (1908 -1993) भारत में एंग्लो-इंडियन समुदाय के एक प्रमुख राजनेता थे, जो भारत की संविधान सभा के लिए निर्वाचित हुए। उन्होंने ही भारत की संसद में एंग्लो इंडियन समुदाय के लिए 2 सीट सुरक्षित करवाने में अहम भूमिका निभाई। उन्होंने अखिल भारतीय एंग्लो-इंडियन एसोसिएशन के अध्यक्ष के रूप में कार्य किया।
आंग्ल-भारतीय समुदाय
ऐंग्लो इंडियन शब्द का व्यवहार प्रवासी अंग्रेजों की भारतीय माताओं से प्रसूत संततियों अथवा उनसे प्रजनित संतानों से भिन्न भाषा के अर्थ में भी होता है। ऐंग्लो इंडियन भाषा के अनेक रूप हैं। कभी तो इसका प्रयोग भारतीयों द्वारा लिखी शुद्ध अंग्रेजी के अर्थ में हुआ है और कभी उन अंग्रेजों की भाषा के संबंध में भी जिन्होंने भारत में रहकर लिखा है, यद्यपि भाषाशास्त्र की दृष्टि से दोनों में स्थानीय प्रभावों के अतिरिक्त कोई विशेष भेद नहीं है। फिर ऐंग्लो इंडियन से तात्पर्य उस संकर हिंदी भाषा से भी है जो भारत के ऐंग्लों इंडियन अपने से भिन्न भारतीयों से बोलते हैं। इस शब्द का व्यवहार अनेक बार उस हिंदी भाषा के संबंध में भी हुआ है जिसे हिंदुस्तानी कहते हैं। परंतु इस अर्थ में इसका उपयोग अकारण और अनुचित दोनों हैं। लोकसभा में भी एंग्लो इंडियन समुदाय से 2 सदस्यों को मनोनीत किया जाता है।